'যোগে মানুহৰ মন-শৰীৰ সুস্থ ৰাখে। মানুহৰ মন-শৰীৰ সুস্থ হৈ থাকিলে, এখন শক্তিশালী সমাজ গঠন কৰিব পৰা যাব'। এই মন্তব্য ৰামানুজন কনিষ্ঠ মহাবিদ্যালয়ৰ অধ্যক্ষ দিলীপ বৰাৰ।
নগাঁও নেহৰু যুৱক কেন্দ্ৰত দেওবাৰে লেখিকা দীপিকা নাথৰ 'যোগ শিক্ষা' নামৰ এখন গ্ৰন্থ উন্মোচন কৰি দিলীপ বৰাই নৱ প্ৰজন্মক নিয়মীয়াভাৱে যোগৰ অভ্যাস গঢ়ি তুলি নিজৰ দেহ-মন সুস্থ কৰি ৰখাৰ লগতে এখন সুস্থ সমাজ গঢ়াত গুৰুত্ব দিবলৈ আহ্বান জনায়।
বিশিষ্ট চিকিৎসক ডাঃ কৃঞ্চ বৰাৰ সভাপতিত্বত অনুষ্ঠিত হোৱা গ্ৰন্থ উন্মোচনী সভাত অংশগ্ৰহণ কৰি অসম যোগ সন্থাৰ সম্পাদক প্ৰভাত বৰাই যোগৰ প্ৰয়োজনীয়তা সম্পৰ্কত বিস্তৃত ৰূপত নিজৰ ব্যাখ্যা দাঙি ধৰে।
আনহাতে সভাত বিশিষ্ট ক্ৰীড়া সংগঠক গণশ্যাম হাজৰিকা, নগাঁও প্ৰেছ ক্লাৱৰ সভাপতি কনক হাজৰিকা, সাহিত্যিক ভাৰত চন্দ্ৰ নাথ আদিয়ে অংশগ্ৰহণ কৰি যোগ শিক্ষাৰ ওপৰত দীপিকা নাথে লিখা গ্ৰন্থখনে নৱ প্ৰজন্মক যোগ শিক্ষাৰ প্ৰতি আগ্ৰহী কৰি তুলিব বুলি মন্তব্য কৰে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
